recursal/SuperWikiNEXT-32B huggingface dataset:
**यशस्विनी सिंह देसवाल** (जन्म: 30 मार्च 1999) एक भारतीय शूटर हैं। उन्होंने रियो डी जेनेरो में आयोजित 2019 आईएसएसएफ विश्व कप में 10 मीटर एयर पिस्टल स्पर्धा में स्वर्ण पदक जीता और 2021 टोक्यो ओलंपिक में भारत के लिए स्थान हासिल किया।

व्यक्तिगत जीवन और पृष्ठभूमि
---------------------------

यशस्विनी देसवाल का जन्म 30 मार्च 1999 को नई दिल्ली में हुआ था। यशस्विनी ने 15 साल की उम्र में शूटिंग बतौर एक खेल शुरू किया और फिर हर साल राष्ट्रीय, अंतरराष्ट्रीय शूटिंग प्रतियोगिताओं में भारत का प्रतिनिधित्व करती गईं।

देसवाल के पिता एक पुलिस अधिकारी और खेल प्रेमी हैं. चूँकि देसवाल ने 10 मीटर एयर पिस्टल शूटर के रूप में शुरुआत की थी तो उनके माता-पिता ने पंचकुला में अपने घर पर ही उनके अभ्यास के लिए एक शूटिंग रेंज बना दिया था। पुलिस महानिरीक्षक (रिटायर्ड) टी एस ढिल्लन जो कि एक अंतरराष्ट्रीय शूटर हैं, उनके कोच बन गए. इसके बाद यशस्विनी ने दिसंबर 2014 में पुणे में आयोजित 58वीं राष्ट्रीय शूटिंग चैम्पियनशिप में विभिन्न श्रेणियों में 3 स्वर्ण पदक जीते।

देसवाल ने जून 2017 में जर्मनी के ज़ूल में आयोजित आइएसएसएफ़ (इंटरनेशनल स्पोर्ट शूटिंग फेडरेशन) जूनियर विश्व चैम्पियनशिप में स्वर्ण पदक जीतने के साथ ही वर्ल्ड रिकॉर्ड की बराबरी की।

शुरुआती सालों में देसवाल के माता-पिता भी विदेश में विभिन्न टूर्नामेंट में उनके साथ जाते थे।

उपलब्धियां
----------

देसवाल ने 2012 में निशानेबाजी का अभ्यास शुरू किया। उन्होंने चीन के नानजिंग में आयोजित 2014 समर यूथ ओलंपिक के लिए क्वालीफाई किया, यहाँ वे 10 मीटर एयर पिस्टल स्पर्धा के फ़ाइनल में छठे स्थान पर रहीं।

2016 आइएसएसएफ़ जूनियर विश्व कप में, उन्होंने जर्मनी के ज़ूल में रजत पदक जीता। अज़रबैजान के क़ाबला में आयोजित दक्षिण एशियाई खेल 2016 में, उन्होंने टीम स्पर्धा में स्वर्ण पदक और व्यक्तिगत स्पर्धा में कांस्य पदक प्राप्त किया।

2017 आइएसएसएफ़ जूनियर विश्व चैम्पियनशिप में, उन्होंने विश्व जूनियर रिकॉर्ड 235.9 की बराबरी की और स्वर्ण पदक हासिल किया।

देसवाल ने रियो डी जेनेरो में आयोजित 2019 आइएसएसएफ़ विश्व कप में स्वर्ण पदक हासिल कर 2021 टोक्यो ओलंपिक के लिए क़ोटा बुक किया।

अक्तूबर 2020 में देसवाल, पाँचवें इंटरनैशनल ऑनलाइन शूटिंग चैंपियनशिप में स्वर्ण जीतीं लेकिन एनआरएआई से अनधिकृत प्रतियोगिता में भाग लेने के लिए उन्हें नैशनल राइफल एसोसिएशन (एनआरएआई) से फटकार मिली। हालाँकि कोच टीएस ढिल्लन ने कहा कि उन्हें कोविड महामारी के दरम्यान कुछ अभ्यास मैचों की ज़रूरत थी शयद इसिलिए उन्होंने इस टूर्नामेंट में भाग लिया और साथ ही उन्हें भविष्य में एनआरएआई के दिशानिर्देशों का पालन करने की सलाह दी।

संदर्भ
------

1. 1 2 3 4  "यशस्विनी सिंह देसवाल: निशानेबाज़ जिनका अगला निशाना है टोक्यो". *BBC News हिंदी*. अभिगमन तिथि 2021-02-18.
2. 1 2 3  "ISSF - International Shooting Sport Federation - issf-sports.org". *www.issf-sports.org*. अभिगमन तिथि 2021-02-18.
3. ↑  Service, Tribune News. "Panchkula shooter Yashaswini Singh Deswal wins gold, faces penalty". *Tribuneindia News Service* (अंग्रेज़ी में). अभिगमन तिथि 2021-02-18.
यशोवर्मन् प्रथम् की मूर्ति
**यशोवर्मन् प्रथम** (ख्मेर: ព្រះបាទយសោវរ្ម័នទី១) अंगकोर का राजा था। सिंहासन पर बैठने से पूर्व इसका नाम 'यशोवर्धन' था। उसका राज्यकाल ८८९ से ९१० तक था। उसने कंबुज के गौरव को बढ़ाया।

परिचय
-----

यशोवर्मन्‌ की अनेक विजयों का अभिलेखों में उल्लेख है। यह भी कहा गया है कि उसने एक समुद्री बेड़ा भेजा। उसने पराजित नृपों को फिर से अधिकार दिया और उनकी पुत्रियों से विवाह किया। किंतु स्पष्ट विवरण के अभाव में इन उल्लेखों का अधिक महत्व नहीं है। उसने साम्राज्य की सीमाओं में कोई विस्तार नहीं किया किंतु उसे वैसा ही बनाए रखा। उसके राज्य की उत्तरी सीमा चीन तक पहुँच गई थी। पूर्व में चंपा से पश्चिम में मेनम और सालवीन नदियों के बीच के पर्वतों तक और दक्षिण में समुद्र तक इसका राज्य फैला था।

उसने यशोधर गिरि (फ्राम बाखोन) पर एक नई राजधानी बसाई जो पहले कंबुपुरी और बाद में यशोधरपुर के नाम से प्रसिद्ध हुई। इसमें अंकोर थोम का बहुत बड़ा भाग सम्मिलित था। यह स्थान कंबुज की शक्ति और संस्कृति की स्थापना का उचित श्रेय मिलना चाहिए। यशेवर्मन्‌ के बहुसंख्यक लेखों में इस नई संस्कृति की झलक मिलती है। इन लेखों की भाषा उत्कृष्ट काव्यात्मक संस्कृत है। इनसे ज्ञात होता है कि संस्कृत साहित्य के विभिन्न अंगों का समुचित अध्ययन होता था। विद्वानों को प्रश्रय देने के साथ ही यशोवर्मन्‌ स्वयं उच्चकाटि का विद्वान्‌ था। उसने वामशिव नाम के विद्वान से विविध काव्यों और शास्त्रों की शिक्षा प्राप्त की थी। एक अभिलेख में उसकी तुलना पाणिनि से की गई है और महाभाष्य पर रची उसकी एक टीका का उल्लेख है। उसके धार्मिक विचार उदार थे। स्वयं शैव होते हुए भी उसने वैष्णव और बौद्ध धर्मों का समान आदर किया। विभिन्र संप्रदायों के लिए उसने पृथक आश्रम बनवाए और उनके लिये उचित व्यवस्था भी की। कला के क्षेत्र की उन्नति आश्रमों के अतिरिक्त तड़ागों और मंदिरों के निर्माण से सिद्ध होती है। उसने राजधानी के उत्तर में एक तड़ाग के बीच एक विहार निर्भित करा कर उसमें अपने पूर्वजों की मूर्तियाँ स्थापित कीं।

इन्हें भी देखें
---------------

* यशोवर्मन् द्वितीय
**मैडलिन मैरी** एक अमरीकी पॉर्न फिल्म अभिनेत्री और मॉडल है।

जीवनी
-----

मैडलिन मैरी, जिनका जन्म का नाम केंडल एम. सार्टियानो है, का जन्म जनवरी 1987 में वेस्ट पॉइंट, न्यूयॉर्क में इतालवी मूल के एक परिवार में हुआ था। संयुक्त राज्य अमेरिका लौटने से पहले, उन्होंने अपने बचपन का कुछ हिस्सा इटली में बिताया। सार्टियानो की चिकित्सा के क्षेत्र में काम करने की योजना थी, अंततः विश्वविद्यालय में अध्ययन करने के लिए कैलिफोर्निया चले गए। हालांकि, उन्होंने अपनी पढ़ाई खत्म नहीं की और 21 साल की उम्र में 2008 में अश्लील उद्योग में प्रवेश किया।

शुरुआत से, सार्टियानो, जिसने खुद को मंच के नाम से मैडलिन मैरी कहने का फैसला किया, ने अश्लील क्षेत्र में मुख्य कंपनियों के साथ काम करना शुरू कर दिया।

उन्होंने पोर्न अभिनेता रेमन नोमर से शादी की थी, जिनसे उनका तलाक हो गया था।

2013 में, एक अभिनेत्री के रूप में पांच साल की गतिविधि के बाद, उन्होंने कुल 199 फिल्मों को रिकॉर्ड करने के साथ सेवानिवृत्त होने का फैसला किया।

इन्हें भी देखें
---------------

* एरियाना मैरी
* एलिसन टायलर
* निकी बेंज
* आइसिस लव
* रेनी ग्रैसी
* ऑस्टिन किनकैड

सन्दर्भ
-------

1. ↑  siri इंटरनेट वयस्क फिल्म डेटाबेस
2. 1 2  "Measurements". अभिगमन तिथि 25 सितंबर 2018.
3. ↑  "Madelyn Marie Featured in Hot Video Magazine".
4. ↑  "Chanel Preston, Madelyn Marie Named 2011 AVN Awards".

बाहरी कड़ियाँ
-------------

* इंटरनेट मूवी डेटाबेस पर मैडलिन मैरी
* ट्विटर
**रयान थॉमस गोसलिंग** (अंग्रेज़ी: Ryan Thomas Gosling; जन्म: 12 नवंबर 1980) कनाडाई अभिनेता हैं। स्वतंत्र फिल्म और बड़े स्टूडियो की फीचर फ़िल्में, दोनों में ही उन्होंने प्रमुखता से काम किया है। उन्हें एक गोल्डन ग्लोब पुरस्कार मिल चुका है। जबकि उन्हें दो बार अकादमी पुरस्कार और एक बार ब्रिटिश अकादमी फ़िल्म पुरस्कार के लिए नामांकित किया गया है।

वह कनाडा में जन्में और पले-बढ़े हैं। वह 13 साल की उम्र में डिज़्नी चैनल के *द मिकी माउस क्लब* (1993-1995) में एक बाल कलाकार के रूप में उभरे। वह फिर *आर यू अफ्रेड ऑफ द डार्क* (1995) और *गूसबम्प्स* (1996) सहित अन्य पारिवारिक कार्यक्रमों में दिखाई दिए। उनकी पहली फ़िल्मी भूमिका *द बिलीवर* (2001) में नाज़ी कट्टरपंथी के रूप में थी। 2004 की रूमानी नाट्य फ़िल्म, *द नोटबुक* में अभिनय से उन्हें ख्याति प्राप्त हुई। इसके बाद रयान ने समीक्षकों द्वारा प्रशंसित कई स्वतंत्र फिल्मों में अभिनय किया। जिनमें *हाफ नेल्सन* (2006) शामिल है, जिसके लिए उन्हें अकादमी पुरस्कार में सर्वश्रेष्ठ अभिनेता के लिए नामांकित किया गया था। *लार्स एंड द रियल गर्ल* (2007) और *ब्लू वेलेंटाइन* (2010) उनकी अन्य सफ़ल स्वतंत्र फ़िल्में हैं। 

उन्होंने 2011 में मुख्यधारा की तीन फिल्मों में अभिनय किया, रोमांटिक कॉमेडी *क्रेज़ी, स्टुपिड, लव*, राजनीतिक ड्रामा *द आइड्स ऑफ मार्च* और एक्शन ड्रामा *ड्राइव*। यह सभी आलोचनात्मक और व्यावसायिक रूप से सफल रहीं। *लॉस्ट रिवर* (2014) के साथ उन्होंने अपने निर्देशन की शुरुआत की। उन्होंने फिर *द बिग शॉर्ट* (2015) और संगीतमय रूमानी फ़िल्म *ला ला लैंड* (2016) में अभिनय किया। *ला ला लैंड* के लिये उन्हें गोल्डन ग्लोब अवॉर्ड में सर्वश्रेष्ठ अभिनेता का पुरस्कार मिला। साथ ही अकादमी पुरस्कार में सर्वश्रेष्ठ अभिनेता के लिए दूसरा नामांकन प्राप्त हुआ। उन्हें साइंस फिक्शन थ्रिलर *ब्लेड रनर 2049* (2017) और जीवनी फ़िल्म *फर्स्ट मैन* (2018) के साथ और भी प्रशंसा मिली।

सन्दर्भ
-------

1. ↑  "Who the Hell Is This?". Angelfire. मूल से 22 अक्टूबर 2013 को पुरालेखित. अभिगमन तिथि 26 जनवरी 2012.
2. ↑  "The Evolution of Ryan Gosling". *Total Film*. 14 जनवरी 2011. मूल से January 17, 2011 को पुरालेखित. अभिगमन तिथि 26 जनवरी 2012.
3. ↑  "गोल्डन ग्लोब अवॉर्ड में 'ला ला लैंड' ने मारी बाजी". *बीबीसी हिन्दी*. अभिगमन तिथि 23 जून 2023.
4. ↑  "ऑस्कर का दिल हुआ Land Land मूनलाईट और अराइवल को आठ Nominations -". *दैनिक जागरण*. अभिगमन तिथि 23 जून 2023.

बाहरी कड़ियाँ
-------------

* इंटरनेट मूवी डेटाबेस पर रयान गोसलिंग
रोजर्स के मतानुसार नवाचार के विसरण का ग्राफ।
**नवाचार का विसरण** (Diffusion of innovations) एक सिद्धान्त है जो इस बात की व्याख्या करने का प्रयत्न करता है कि नये विचारों तथा नयी प्रौद्योगिकी का प्रसार कैसे, क्यों और किस गति से होता है?

एवरेट रोजर्स (Everett Rogers) ने इस सिद्धान्त को 'डिफ्यूजन ऑफ इन्नोवेशन्स' नामक अपनी पुस्तक के द्वारा प्रसारित किया। यह पुस्तक सबसे पहले १९६२ में प्रकाशित हुई और २००३ में इसका पाँचवाँ संस्करण निकला। 

एवरेट रोजर्स का मानना ​​है कि नवाचार को लोगों द्वारा अपनाया जाना पांच मुख्य चरणों पर निर्भर करता है:

* (१) **जागरूकता** (awareness)

* (२) **रुचि** (interest): एक बार जब नई चीजें ज्ञात हो जाती हैं, तो रुचि पैदा होती है।

* (३) **मूल्यांकन** (evaluation) : व्यक्ति यह मापेंगे कि क्या नई चीजें उनकी जरूरतों को पूरा करती हैं। इसे "आंतरिक परीक्षण" कहा जाता है।

* (४) **कार्यान्वयन एवं परीक्षण** (trial): इस स्तर पर, नई चीजों को केवल छोटे पैमाने पर अपनाया जा सकता है।

* (५) **स्वीकरण** (adoption): यह निर्णय करना व्यक्ति के ऊपर है कि नई चीज को अपनाया जाना है या नहीं।

इन्हें भी देखें
---------------

* प्रौद्योगिकीय क्रांति (टेक्नॉलोजिकल रिवोल्यूशन)
स्वनविज्ञान में, साथ-साथ आने वाले स्वनों (Phone) के युग्म को **द्विस्वन** (diphone) कहते हैं। इसका उपयोग एक स्वन से दूसरे स्वन में संक्रमण को रिकॉर्ड करने के सन्दर्भ में किया जाता है।

निम्नांकित चित्र में P1, P2, आदि एक के बाद एक आने वाले स्वन हैं। इनके संगत D1-2, D2-3, आदि द्विस्वन हैं।

```
|P1===|P2===|P3===|P4===|P5===|P6===|
|D1-2=|D2-3=|D3-4=|D4-5=|D5-6=|
```

यदि किसी भाषा में स्वनों की संख्या P है तो गणितीय सिद्धान्त से निकाला जा सकता है कि कुल सम्भव द्विस्वनों की संख्या P2 होगी। किन्तु द्विस्वनों की कुल संख्या इस सैद्धान्तिक संख्या P2 से काफी कम होती है क्योंकि सभी भाषाओं में इस बात का प्रतिबन्ध होता है कि किस स्वन के बाद कौन स्वन आ सकता है और कौन नहीं।

स्पेनी भाषा में लगभग 800 द्विस्वन हैं जबकि जर्मन भाषा में लगभग 2,500। 

द्विस्वनों का महत्व वाक् संश्लेषण की दृष्टि से है। पहले से रिकॉर्ड किये गये द्विस्वनों को जोड़कर जो ध्वनि प्राप्त होती है वह उस ध्वनि की अपेक्षा काफी अच्छी होती है जो केवल स्वनों को जोड़कर निर्मित की जाती है। एमब्रोला परियोजना (Mbrola Project) द्विस्वनों के संश्लेषण पर ही आधारित है।

इन्हें भी देखें
---------------

* त्रिस्वन (Triphone)
* द्विस्वन संश्लेषण (डाइफोन सिन्थेसिस)

बाहरी कड़ियाँ
-------------

* The Mbrola Project
मध्वाचार्य द्वारा प्रतिपादित तथा उनके अनुयायियों द्वारा उपबृंहित **द्वैतवाद** रामानुज के विशिष्ट द्वैतवाद से काफी मिलता-जुलता है। मध्व बिना संकोच द्वैत का प्रतिपादन करते हैं। अद्वैत वेदांत को मध्व "मायावादी दानव' कहते हैं। इनके अनुसार जगत्प्रवाह पाँच भेदों से समन्वित है- (१) जीव और ईश्वर में, (२) जीव और जीव में, (३) जीव और जड़ में, (४) ईश्वर और जड़ में तथा (५) जड़ और जड़ में भेद स्वाभाविक है।

संसार सत्य है और इसमें होनेवाले भेद भी सत्य हैं। वस्तु का स्वरूप ही भेदमय है। ज्ञान में हम वस्तु को अन्य वस्तुओें से अलग करके एक विलक्षण रूप में जानते हैं। चूँकि ज्ञेय विषय भिन्न हैं अत: हमारा ज्ञान भी ज्ञेय के अनुसार भिन्न भिन्न होता है।

रामानुज की तरह द्वैतवाद में भी ईश्वर, चित्‌ और अचित्‌ इन तीन नित्य, परस्पर भिन्न तत्वों को सत्य माना गया है। इनमें से चित्‌ और अचित्‌ ईश्वराश्रित हैं। केवल ईश्वर अनाश्रित तत्व है। वह अनंत सद्गुणों से युक्त है। वही विश्व का स्रष्टा, पालक और संहारक है। वह दिव्य शरीरधारी विश्वातीत और विश्वांतर्यामी दोनों माना गया है। ईश्वर पूर्ण है- कर्मों का अधिष्ठाता ईश्वर केवल भक्ति से प्रसन्न होता है। वह अवतारों और व्यूहों में प्रकट होता है तथा मूर्तियों में निवास करता है। उसकी सहचरी लक्ष्मी उसी की तरह सर्वव्यापिनी है पर उसके गुण लक्ष्मीपति से कुछ न्यून हैं। उसी को ईश्वर की शक्ति कहते हैं। वेदों के अध्ययन से ईश्वर के स्वरूप का ज्ञान होता है, अत: वह अनिर्वचनीय नहीं है। पर उसको पूर्ण रूप से जानना भी सहज नहीं है। ईश्वर के गुण अनंत हैं, अत: उसकी सत्ता सीमित नहीं है- असीमता के कारण उसका प्रत्यक्ष नहीं हो सकता। वही ईश्वर विष्णु है। अपनी इच्छा से वह विश्व का नियमन करता है- वह जीव और जड़ को नए सिरे से बना नहीं सकता और न ही उनका विनाश कर सकता है। वह केवल निमित्त कारण है - उपादान कारण नहीं।

जीवों की संख्या अनंत है और वे अणुरूप हैं। मूलत: वे चेतन और आनंदमय नित्य तत्व हैं पर भौतिक शरीर के संसर्ग से एवं कर्मबंधन से वे दुख भोगते हैं। ईश्वर जीवों का अंतर्यामी रूप से नियंता है, फिर भी वास्तविक कर्ता, भोक्ता तथा कर्म का उत्तरदायी जीव ही है। ज्ञानपूर्वक ईश्वर से नित्य स्नेह करना भक्ति है जिससे ही जीव मुक्त हो सकता है। इस विश्व में सब कुछ सजीव है - अणु अणु जीव से व्याप्त है। निष्काम धर्म से जीव को तत्वज्ञान में सहायता मिलती है - ध्यान से ईश्वरानुग्रह का लाभ होता है और अंत में उसे ईश्वर के स्वरूप का अपरोक्ष ज्ञान हो जाता है। जब ज्ञान की प्रतिष्ठा हो जाती है, जीव बंधमुक्त हो जाता है। ईश्वर के पास वायु के ही माध्यम से पहुँचा जा सकता है। ईश्वर का अनुग्रह सबको नहीं मिलता - वह कुछ लोगों को मुक्ति के लिए चुनता है, बाकी लोगों को छोड़ देता है। जिनको वह उनकी भक्ति के अनुसार मोक्ष देता है वे ईश्वर में लीन नहीं होते। उनको केवल ईश्वर की सन्निधि मिलती है। मुक्त जीव ईश्वर की समानता भी नहीं प्राप्त कर सकते। भक्ति की तीव्रता के अनुसार मुक्ति चार प्रकार की मानी गई है - सालोक्य, सामीप्य, सारूप्य और सायुज्य।

ईश्वर को जब सृष्टि करने की इच्छा होती है, मूल प्रकृति नाना भौतिक पदार्थों के रूप में अपना विकास करती है। सृष्टि का अर्थ है सूक्ष्म का स्थूल रूप में परिणाम तथा जीवों को कर्मानुसार फल देने के लिए शरीरप्रदान। द्वैत वेदांत अद्वैत-मत-परक वैदिक वाक्यों का खींच तानकर अर्थ निकालता है - जैसे "एकमेवाद्वितीयम्‌' का अर्थ होगा - ब्रह्म के समान कोई दूसरा नहीं है। इसीलिए द्वैतवाद वेदों की अपेक्षा आगमों और पुराणों को अधिक महत्व देता है।

सन्दर्भ
-------

इन्हें भी देखें
---------------

* अद्वैत वेदान्त
* वेदान्त दर्शन
**दिल्ली मुंबई औद्योगिक गलियारा** (The Delhi-Mumbai Industrial Corridor) भारत सरकार द्वारा प्रायोजित औद्योगिक-विकास की विशाल परियोजना है। एक विशाल औद्योगिक क्षेत्र स्थापित करने की यह एक महत्वाकांक्षी योजना है जो छः राज्यों को समेटे हुए हैं। इस परियोजना के पूरा होने पर अधोसंरचना एवं उद्योग का अत्यधिक प्रसार हो जायेगा तथा रेल, सड़क, बंदरगाह एवं हवाई यातायात की व्यापक वृद्धि हो जायेगी। इसके तहत भारत एवं जापान ने परियोजना विकास निधि स्थापित करने का निर्णय लिया है जो आरम्भ में १००० करोड़ रूपये की होगी। दोनो सरकारें समान मात्रा में योगदान करेंगी।

किन राज्यों से यह गलियारा गुज़रेगा
----------------------------------

इस परियोजना में २०० वर्ग किमी के छः विशाल निवेश-क्षेत्र शामिल हैं। यह सात राज्यों - दिल्ली, पश्चिमी उत्तर प्रदेश, दक्षिणी हरियाणा, पूर्वी राजस्थान, पूर्वी गुजरात, पश्चिमी महाराष्ट्र, एवं मध्य प्रदेश के इन्दौर से होकर जायेगी। यह गलियारा २७०० किमी लम्बाई में फैला होगा। इसके अतिरिक्त ५००० किमी की फीडर लाइने मुम्बई को पश्चिमी बंगाल से जोड़ेगीं।

परिचय
-----

'दिल्ली मुंबई औद्योगिक गलियारा परियोजना' स्थानीय व्यवसाय में निवेश की बढ़ोतरी व सतत विकास प्राप्त करने के मद्देनजर ऐसे मूलभूत ढांचे का विनिर्माण कर रही है जो वैश्विक प्रतिस्पर्धक वातावरण में अपने आपको स्थिर रख सके। संपूर्ण डीएमआईसी क्षेत्र के लिए संभावित प्लान व 6 राज्यों के निवेश नाड्स के लिए प्रारूप तैयार करने का आदेश सलाहकारों को दिया जा चुका है। संपूर्ण क्षेत्र के लिए प्लान तैयार हो चुका है। हरित एकीकृत टाउनशिप के लिए महाराष्ट्र के धौलपुरी व अहमदनगर के नजदीक स्थलों का चयन किया जा चुका है। अवधारित मास्टर प्लान महाराष्ट्रा सरकार को उनकी टिप्पणी के लिए सौंप दिया गया है। दो एक्सप्रेस राजमार्गों जो इंदौर-अहमदाबाद व पुणे-नासिक हैं के लिए पूर्व संभावित अध्ययन प्रारूप की समीक्षा कर ली गई है। इस बारे में राष्ट्रीय राजमार्ग प्राधिकरण को भी परियोजना हेतु उनके अवलोकन व रूचि के लिए शामिल किया गया है। संभावित प्लान की सिफारिशों के अनुसार ऊर्जा परियोजनाओं को विकसित करने का काम हाथ में ले लिया गया है। चार स्थलों (मध्यप्रदेश में गुना, महाराष्ट्र में इंदापुर व विले-भगत व गुजरात में वघेल) के लिए विस्तृत परियोजना रपट पूर्ण हो गई है। परियोजना स्थलों पर वातावरण के प्रभाव का अध्ययन भी खत्म हो गया है। दो नई ऊर्जा परियोजनाएं गुजरात के मेहसाणा जिले में राजपुर-शाहापुर व राजस्थान के बांसवाड़ा जिले की बागीडोरा तहसील हेतु चिन्हित कर ली गई हैं। इन दोनों स्थलों पर स्थल परीक्षण की योजना है। सभी 6 परियोजनाओं के लिए प्रथम चरण के टर्म ऑफ रेफ्रेंस को पर्यावरण व वन मंत्रालय की मंजूरी प्राप्त हो गई है। 4 ऊर्जा परियोजना के लिए गैस आपूर्ति हेतु गैस अथॉरिटी ऑफ इंडिया लि.के साथ समझौता हस्ताक्षरित हो गया है।

बाहरी कड़ियाँ
-------------

* जापान के 'रास्ते' चलकर तरक्की पाने की जुगत[*मृत कड़ियाँ*]
* दिल्ली-मुंबई इंडस्ट्रियल कॉरिडोर से पैदा होगा संपत्ति का स्वर्ग [*मृत कड़ियाँ*]
* औद्योगिक गलियारा[*मृत कड़ियाँ*]
* दिल्ली-मुंबई औद्योगिक गलियारा : वैश्विक विनिर्माण और व्यावसायिक केन्द्र स्थल[*मृत कड़ियाँ*]
*
**दिल्ली सरकारी स्कूल भगदड़ २००९** १० सितंबर, २००९ को दिल्ली के उत्तर-पूर्वी जिले स्थित खजूरी खास के उच्चतर माध्यमिक विद्यालय में हुई घटना हैं। इसमें सात छात्राओं की मौत हो गई। स्कूल में छात्रों द्वारा धर-पकड़ और बदतमीजी से बचने के लिए छात्राओं में भगदड़ मची थी।

विवरण
-----

उत्तर-पूर्वी जिले स्थित खजूरी खास के उच्चतर माध्यमिक विद्यालय दो पालियों में चलता है। पहली पाली में छात्राएं तो दूसरी पाली में छात्र पढ़ते हैं। लेकिन परीक्षाएं साथ-साथ होती हैं। स्कूल में फ‌र्स्ट टर्म की परीक्षा चल रही है। लड़कियां प्रथम मंजिल स्थित कमरों में टीचर और अपने पेपर का इंतजार कर रही थीं। लड़के दूसरी बिल्डिंग में ग्राउंड फ्लोर पर थे। बारिश हो रही थी और लड़कों के कमरे में पानी भरने लगा था। इस पर स्कूल प्रशासन ने लड़कों को भी ऊपर के कमरों में जाने की घोषणा कर दी। लड़के प्रथम तल पर आ गए और उन्होंने लड़कियों के नाम पुकार कर छींटाकशी शुरू कर दी।

लड़कियां छेड़छाड़ से आजिज आकर सीढि़यों की ओर भागीं, लेकिन उन्हें लड़कों ने पकड़ लिया। बदतमीजी शुरू कर दी। कुछ लड़कों ने लड़कियों को क्लास रूम में ही दबोच लिया। फिर तो चारों ओर अफरातफरी मच गई। स्कूल में उस समय ढाई हजार से भी ज्यादा विद्यार्थी थे। भगदड़ ऐसी मची कि छात्राएं बचने के लिए नीचे की ओर भागने लगीं। भागती छात्राओं की संख्या अधिक थी, जबकि सीढ़ी संकरी। इसी आपाधापी में कई छात्राएं नीचे गिरीं। कोई सीढ़ी में तो कोई बरामदे में। तीन दर्जन से ज्यादा छात्राएं नीचे गिर गई और न जाने कितने लोगों ने उन्हें कुचला। जब तक शिक्षक और प्रधानाचार्य मौके पर आए, स्थिति बेकाबू हो चुकी थी। चारों ओर चीख-पुकार मची थी।

मरने वाली छात्राओ के नाम
------------------------

ललिता नागर, अफरोज, मुमताज, मोनिका और आयशा।

मुआवज़ा
-------

दिल्ली की मुख्यमंत्री शीला दीक्षित घायलों से मिलने गुरु तेग बहादुर अस्पताल पहुँची। उन्होंने मारी गईं छात्राओं के परिजनों को एक-एक लाख रुपए का मुआवज़ा देने की घोषणा की, साथ ही घायलों को 50-50 हज़ार रुपए दिए जाएँगे।

सन्दर्भ
-------

1. 1 2 3  "दिल्ली: भगदड़ में सात छात्राओं की मौत". मूल से 22 सितंबर 2011 को पुरालेखित. अभिगमन तिथि 11 सितंबर 2009.
2. ↑  "छात्राओं की मौत के बाद तनाव". मूल से 14 सितंबर 2009 को पुरालेखित. अभिगमन तिथि 11 सितंबर 2009.
**नागौर दरगाह** (अंग्रेज़ी:Nagore Dargah) (जिसे कभी-कभी **नगूर दरगाह** या **हज़रत सय्यद शाहुल हमीद की दरगाह** भी कहा जाता है) सूफी संत **'नागोरे शाहुल हमीद** (1490-1579 ई०) की कब्र पर निर्मित दरगाह है। यह दक्षिण भारतीय राज्य तमिलनाडु के तटीय शहर नागौर में स्थित है। इसके बाहरी दरवाजे हमेशा खुले रहते हैं। आंतरिक दरवाजे खोलने का समय 4:30 से 07:00 बजे और 6:25 बजे से शाम 9:30 बजे तक है। शुक्रवार को 12 से दोपहर 2:30 बजे तक दरवाजे खुले रहते है। माना जाता है कि शाहुल हामिद ने नागोरे में कई चमत्कार किए हैं और तंजावुर के 16 वीं शताब्दी के एक शासक राजा अचुताप्पा नायक की शारीरिक समस्याओं को ठीक किया था। उन्हें स्थानीय रूप से नागोरे अन्डावर के रूप में जाना जाता है, जिसका अर्थ है "नागोरे का देवता"।माना जाता है कि नागोरे दरगाह, शाहुल हामिद के भक्तों ने हिंदुओं के योगदान के साथ बनाया है।दरगाह में पांच मीनार हैं**, तंजावुर प्रताप सिंह** (1739-1763 सीई) के हिंदू मराठा शासक के साथ, सबसे ऊंचा मीनार का निर्माण उन्होंने करवाया दरगाह एक प्रमुख तीर्थस्थान केंद्र है जो इस्लाम और हिंदू धर्म दोनों से तीर्थयात्रियों को आकर्षित करता है, जिसमें दो धर्मों के बीच शांतिपूर्ण सह-अस्तित् काप्रतीक है।

संत के बारे में
---------------

शाहुल हामिद बड़ुषा कादिरी का जन्म उत्तर प्रदेश के प्रतापगढ़ जिले में मानिकपुर में सईद हसन कुथोस बाबा कादिरी और बीबी फातिमा के घर हुआ था।वह प्रसिद्ध सूफी संत, **मुहम्मद अब्दुल क़ादिर जीलानी** के 13 वीं पीढ़ी के वंशज थे।उन्होंने ग्वालियर में इस्लामिक शिक्षा मुहम्मद ग़ौसे के मार्गदर्शन में की थी।उन्होंने **मक्का** की तीर्थ यात्रा छोड़ दी और फिर अपनी आध्यात्मिक टीम के साथ **मालदीव, श्रीलंका** और **तमिलनाडु** चले गए। इतिहासकारों सय्यद और कादिर हुसैन (1957) 10 नवंबर 1504 को अपने जन्म की तिथि, 10 नवंबर 1570 को मृत्यु और 1533-34 के दौरान नागोरे पहुंचने की तिथि रखते थे।अन्य स्रोतों में मृत्यु के वर्ष 1558, 1570 या 1579 के रूप में उल्लेख किया गया है।माना जाता है कि वह एक सरल और पवित्र जीवन का नेतृत्व किया करते थे,और उनको नागोरे अन्डावर (नागोरे का देवता)का नाम दिया गया है।इस अवधि के दौरान तंजौर क्षेत्र के बाहर उनकी लोकप्रियता बढ़ी। उन्हें मीरा साहब, कादिर वाली और गंज-ए-सवाई भी कहा जाता था।

सन्दर्भ
-------

1. ↑  Hunter, Sir William Wilson (1908). *Imperial gazetteer of India, Volume 19*. Oxford: Claredon Press.
2. ↑  Landis, Dan; Albert, Rosita D. (2012). *Handbook of Ethnic Conflict: International Perspectives*. London: Springer Science+Business Media, LLC. पृ॰ 150. आई॰ऍस॰बी॰ऍन॰ 978-1-4614-0447-7.
3. ↑  Raj 2006, p. 69
4. ↑  Mohammada 2007, p. 224
5. ↑  Werbner 1998, pp. 58–60
6. ↑  Raj 2006, p. 69
7. ↑  Mohammada 2007, p. 224
8. ↑  Mohammada 2007, p. 225
9. ↑  V. Mayilvaganan (2010-10-30). "Nagore dargah draws Hindus in droves". *The Times of India*. मूल से 28 सितंबर 2013 को पुरालेखित. अभिगमन तिथि 2013-02-15.
**दिल्ली स्टॉक एक्सचेंज** ( डीएसई ) नई दिल्ली , भारत में स्थित है। यह 25 जून 1 9 47 को खोला गया गया था। यह 'दिल्ली स्टॉक एंड शेयर ब्रोकर्स एसोसिएशन लिमिटेड' और दिल्ली शेयर एक्सचेंज लिमिटेड' का विनिमय एकीकरण है। यह भारत का पांचवां एक्सचेंज है और भारत में प्रमुख स्टॉक एक्सचेंजों में से एक है। दिल्ली स्टॉक एक्सचेंज, उत्तर भारत में टर्मिनलों के साथ 50 शहरों से जुड़ा हुआ है ।

एक्सचेंज में 3,000 से अधिक सूचीबद्ध कंपनियां हैं यह बीएसई से बाजार नियामक की अनुमति प्राप्त कर चुका है और वह सदस्य बन गया है। अब बीएसई टर्मिनलों पर व्यापार करने के लिए डीएसई के सदस्यों की सुविधा है। एक्सचेंज को एनएसई भी कहा जाता है।

डीएसई डिमटेरिअलाइजिंग ट्रेडिंग
------------------------------

दिल्ली स्टॉक एक्सचेंज ने नेशनल सिक्योरिटीज डिपॉजिटरी लिमिटेड (एनएसडीएल) के साथ जोड़ा है, और डिमटेरियलाइज्ड शेयरों में कारोबार शुरू किया है। यह सितंबर, 1 99 8 को शुरू हुआ। हालांकि, शेयरों को भौतिक या डीमैट फॉर्म में वितरित करने का विकल्प नवंबर 1 99 8 में शुरू हुआ था।

डीएसई व्यापार गारंटी फंड
------------------------

डीएसई ने अपनी रु। शुरुआत की 1.25 अरब व्यापार गारंटी फंड 27 जुलाई 1998 को। टीजीएफ स्टॉक एक्सचेंज के माध्यम से डीएसई के सभी लेनदेन की गारंटी देता है। यदि कोई सदस्य समझौता प्रतिबद्धता का सम्मान करने में विफल रहता है, तो टीजीएफ प्रतिबद्धता को पूरा करने और बिना किसी व्यवधान के सभी निपटान को पूरा करने का प्रयास करता है।

इन्हें भी देखें
---------------

बाहरी कड़ियाँ
-------------

सन्दर्भ
-------

1. ↑  "संग्रहीत प्रति". मूल से 18 अप्रैल 2017 को पुरालेखित. अभिगमन तिथि 3 मई 2017.
**दिल्ली बम काण्ड** सन् १९१२ में बनायी गयी मास्टर अमीरचन्द, लाला हनुमन्त सहाय, मास्टर अवध बिहारी, भाई बालमुकुन्द और बसन्त कुमार विश्वास द्वारा लार्ड हार्डिंग नामक ब्रिटिश वायसराय को जान से मार डालने की एक क्रान्तिकारी योजना थी जो सफल न हो सकी। लार्ड हार्डिंग तो बच गया किन्तु जिस हाथी पर बैठाकर दिल्ली के चाँदनी चौक क्षेत्र में वायसराय की शानदार शाही सवारी निकाली जा रही थी उसका महावत मारा गया। पुलिस ने इस काण्ड में चारो प्रमुख क्रान्तिकारियों को गिरफ्तार करके उन पर वायसराय की हत्या की साजिश का मुकदमा चलाया। लालाजी को उम्रकैद की सजा देकर अण्डमान भेज दिया गया जबकि अन्य चारो को फाँसी की सजा हुई। लाला हनुमन्त सहाय ने इस फैसले के विरुद्ध अपील की थी जिसके परिणाम स्वरूप उनकी उम्र कैद को सात वर्ष के कठोर कारावास में बदल दिया गया। पुरानी दिल्ली में बहादुरशाह जफर रोड पर दिल्ली गेट से आगे स्थित वर्तमान खूनी दरवाजे के पास जिस जेल में दिल्ली बम काण्ड के इन चार शहीदों को फाँसी दी गयी थी उसके निशान भी मिटा दिये गये। अब वहाँ जेल की जगह मौलाना आजाद मेडिकल कालेज बन गया है।

जनता की बेहद माँग पर अब इस मेडिकल कॉलेज के परिसर में चारो शहीदों की मूर्तियाँ स्थापित कर दी गयी हैं।

सन्दर्भ
-------

1. ↑  "The revolutionary of Chandni Chowk". द हिन्दू. 2004-08-02. मूल से 25 अक्तूबर 2012 को पुरालेखित. अभिगमन तिथि ३० अगस्त २०१३.

इन्हें भी देखें
---------------

* लाला हनुमन्त सहाय

बाहरी कड़ियाँ
-------------

* The revolutionary of Chandni Chowk - *चाँदनी चौक का क्रान्तिकारी* - **द हिन्दू** में प्रकाशित आर.वी. स्मिथ का लेख
* 'क्रान्तिकारी कोश - श्रीकृष्ण सरल की पुस्तक गूगल बुक्स पर
***ये इश्क हाय*** एक भारतीय टेलीविजन श्रृंखला है जो स्टार वन पर प्रसारित होती है। यह शो 1 नवंबर 2010 को प्रीमियर हुआ और 6 अगस्त 2011 तक चला।इसका कुल 226 एपिसोड्स है।

कथानक
-----

*ये इश्क* है छोटे शहर आगरा में स्थापित है और बचपन के दोस्त मंजरी और अक्षय के जीवन का पता लगाता है। मंजरी चतुर्वेदी एक लापरवाह किशोरी है जो अपने दोस्तों के साथ घूमना पसंद करती है। अक्षय एक कैफे चलाते हैं और लंबे समय से चुपके से मजारी के प्यार में हैं। पूजा, मंजरी की बड़ी बहन, एक गलतफहमी के बाद अक्षय के लिए गिर जाती है, जिससे उसे विश्वास हो जाता है कि वह उसकी भावनाओं को वापस कर देता है। मंजरी को रणबीर से प्यार हो जाता है। मजारी के कहने पर अक्षय ने पूजा से सगाई कर ली।

उसके लापरवाह रवैये से तंग आकर, मंजरी के माता-पिता उसकी शादी करना चाहते हैं, इसलिए वह घर बसा लेती है लेकिन मंजरी रणबीर की सलाह पर मुंबई भागने का फैसला करती है। अक्षय उसके साथ जाने की जिद करता है और मुंबई पहुंचने पर उन्हें पता चलता है कि रणबीर वास्तव में संजय है और वह नकली पहचान का उपयोग करके लड़कियों को धोखा देता है। अक्षय और मंजरी बाद में मुंबई में रहने और अपने लिए एक नाम बनाने का फैसला करते हैं। मंजरी को अक्षय से प्यार हो जाता है लेकिन वह उससे दूर रहता है क्योंकि वह पूजा का मंगेतर है। वापस आगरा में, पूजा को मंजरी के लिए अक्षय की भावनाओं के बारे में पता चलता है। वह मुंबई आती है और उन्हें अलग करने की योजना बनाती है लेकिन बाद में उनके प्यार और जाने का एहसास होता है।

उनकी चुनौतियों के बावजूद, मंजरी और अक्षय आखिरकार एकजुट हो जाते हैं।

कलाकार
------

* मंजरी के रूप में सृष्टि रोडे
* पूजा के रूप में नीतू नवल सिंह, मंजरी की बड़ी बहन
* रौनक आहूजा अक्षय शुक्ला के रूप में, मंजरी के बचपन के दोस्त जो उससे प्यार करते रहे हैं
* मंजरी की मां के रूप में जया ओझा
* पंकज बेरी मंजरी के पिता के रूप में
* राहुल अरोड़ा संजय शर्मा के रूप में
* आनंद सूर्यवंशी के रूप में रणबीर मल्होत्रा
* अक्षय के भाई अजय शुक्ला के रूप में यशदीप नैन

संदर्भ
------

1. ↑  "Bigg Boss 12 contestant Srishty Rode: Biography, love life, unseen photos and videos of the hot actress". *India Today* (अंग्रेज़ी में). 18 September 2018.
2. ↑  "Why did Parul Chauhan's beau change his name from Yashdeep to Abhiram? - Bollywood News & Gossip, Movie Reviews, Trailers & Videos at Bollywoodlife.com". *www.bollywoodlife.com* (अंग्रेज़ी में). 2014-03-29. अभिगमन तिथि 2019-07-23.

बाहरी संबंध
-----------

* Archived 2010-10-21 at the Wayback Machine
* 
* Archived 2010-10-23 at the Wayback Machine
महाकाव्य महाभारत के अनुसार मेघवर्ण भीमसेन के पुत्र घटोत्कच का पुत्र था। वह मोरवी के गर्भ से उत्पन्न हुआ था। उसके बड़े भाई बर्बरीक और अंजनपर्व थे।

उत्पत्ति
--------

मूर दैत्य को श्रीकृष्ण ने मार गिराया जिससे उन्होंने मुरारी नाम पाया। मूर की पुत्री मोरवी सुंदर , सर्वगुण सम्पन्न और अस्त्रों शस्त्रों की ज्ञाता और देवी कामाख्या की परम उपासक थी। अपने पिता की मृत्यु का प्रतिशोध लेने मोरवी रणभूमि में गई और श्रीकृष्ण ने उस पर अंकुश लगाने के लिए उस पर सुदर्शन चक्र चलाया। कामाख्या देवी ने दोनों को रोका। वे मोरवी से बोलीं "मोरवी इन पर अस्त्र शस्त्र न चलाओ ये तुम्हारे भावी श्वसुर हैं अत: इनका आशीर्वाद लो"। समय आने पर श्रीकृष्ण ने मोरवी का विवाह भीमसेन और हिडिम्बा के पुत्र घटोत्कच से कर दिया। विवाह के कुछ ही समय बाद मोरवी ने तीन पुत्र रत्नों को जन्म दिया जिसमें जयेष्ठ पुत्र सिंह के समान घुंघराले बालों वाला था इसी कारण उसे बर्बरीक और अन्य दो को अंजनपर्व और मेघवर्ण नाम दिया गया।

मृत्यु
------

अपने बड़े भाई बर्बरीक के उनके गुरू श्रीकृष्ण को शीश दान देने के बाद अंजनपर्व और मेघवर्ण ने युद्ध में भाग लिया। अंजनपर्व अश्वत्थामा के हाथों चौदहवें दिन मारा गया और पंद्रहवें दिन अंग देश के राजा कर्ण के पुत्र वनसेन ने मेघवर्ण का वध कर दिया
**मैती** एक भावनात्मक पर्यावरण आंदोलन है। उत्तराखंड में जीव विज्ञान के प्राध्यापक कल्याण सिंह रावत की सोच से इस मुहिम की शुरुआत हुई तथा आज वहां के चमोली जनपद में एक अभियान का रूप ले चुकी है। 'मैती' यानि शादी के समय दूल्हा-दुल्हन द्वारा फलदार पौधों का रोपण। मैती शब्द का अर्थ होता है मायका, यानि जहां लड़की जन्म से लेकर शादी होने तक अपने मां-बाप के साथ रहती है। जब उसकी शादी होती है, तो वह ससुराल अपने मायके में गुजारी यादों के साथ-साथ विदाई के समय रोपित पौधे की मधुर स्मृति भी ले जाती है। भावनात्मक आंदोलन के साथ शुरू हुआ पर्यावरण संरक्षण का यह अभियान विश्व में व्याप्त कई गंभीर समस्याएं जो पर्यावरण से जुड़ी हैं को खत्म करने में अहम भूमिका निभा सकता है।

आन्दोलन की प्रेरणा
------------------

मैती आन्दोलन के जनक श्री कल्याण सिंह रावत जी कहते है की, इस आन्दोलन की प्रेरणा उन्हें चिपको आंदोलन से मिली। जब सरकारी वृक्षारोपण अभियान विफल हो रहे थे। एक ही जगह पर पांच-पांच बार पेड़ लगाए जाते पर उसका नतीजा शून्य होता। इतनी बार पेड़ लगाने के बावजूद पेड़ दिखाई नहीं पड़ रहे थे। इन हालात को देखते हुए मन में यह बात आई कि जब तक हम लोगों को भावनात्मक रूप से सक्रिय नहीं करेंगे, तब तक वृक्षारोपण जैसे कार्यक्रम सफल नहीं हो सकते। जब लोग भावनात्मक रूप से वृक्षारोपण से जुडेंगे तो पेड़ लगाने के बाद उसके चारों ओर दीवार या बाड़ लगाने की जरूरत नहीं पड़ेगी। लोग खुद ही उसकी सुरक्षा करेंगे। इस तरह मैती की शुरुआत हुई।

इन्हें भी देखें
---------------

* चिपको आन्दोलन

बाहरी कड़ियाँ
-------------

* **मैती आन्दोलन** (स्टडी फ्राई)
* **मैती आन्दोलन** (मेरा पहाड़)
* पर्यावरण संरक्षण में महत्वपूर्ण साबित हो रहा मैती आंदोलन[*मृत कड़ियाँ*] (दैनिक जागरण)
* नेग में मिली हरियाली (रविवार)
[[[कोहरे से आगे की सड़क की दृश्यता घटती है]]

मौसम विज्ञान में **दृश्यता** (visibility) उस दूरी का माप होता है जिस तक कोई वस्तु या प्रकाश स्पष्ट रूप से देखा जा सके। अक्सर यह वायु तथा जल के लिए प्रयोग होता है। मसलन विमानों के लिए वायु की दृश्यता बहुत महत्वपूर्ण होती है। इसी तरह कोहरे में वाहन चलाने के लिए दृश्यता एक महत्वपूर्ण माप है।

तेल संरक्षण से बेहतर जीवन व पर्यावरण

हम सभी जानते हैं कि हमारे दैनिक जीवन में तेल कितना महत्वपूर्ण है, मोम की मोमबत्तियों से विशाल ट्रकों तक सब कुछ पेट्रोलियम से बना है। परंतु, यह अत्यंत महत्वपूर्ण ईंधन हमारे ग्रह पर सीमित मात्रा में मौजूद है। एक सर्वेक्षण के अनुसार, यदि खपत की वर्तमान दर जारी रहती है तो तेल का भंडार केवल 50 साल अधिक रहेगा।

लेकिन, जो तेल बचा है, उसकी मात्रा से ज्यादा महत्वपूर्ण इसके उपयोग के पर्यावरणीय प्रभाव हैं। तेल की बीरिंग पर्यावरण में हानिकारक गैसों को छोड़ती है जो पृथ्वी पर गर्मी बढ़ाती हैं। इसे ग्लोबल वार्मिंग कहते हैं। ग्लोबल वार्मिंग के कई नुकसान हैं। जब धरती पर गर्मी बढ़ जाती है तब ध्रुवों में बर्फ पिघलती है और महासागरों में जल स्तर बढ़ाती है। प्रदूषण से मानव शरीर में श्वसन संबंधी बीमारियां भी होती हैं। ये गैसें वनस्पतियों और जीवों को नष्ट कर सकती हैं।

पूर्व लिखित को ध्यान में रखते हुए, तेल का संरक्षण करना बहुत महत्वपूर्ण है। हम इसका संरक्षण कई तरीकों से कर सकते हैं। हमें वाहनों का उपयोग कम करना चाहिए। निजी वाहनों के बजाय सार्वजनिक परिवहन का उपयोग करें। इलेक्ट्रिक वाहनों का उपयोग करने की कोशिश करें जो पर्यावरण को नुकसान नहीं पहुंचाते हैं। प्रदूषण को रोकने के लिए अधिक से अधिक पेड़ लगाएं। वाहनों में प्रदूषण और माइलेज की अक्सर जाँच करें।

निष्कर्ष में यह कहा जा सकता है कि तेल का उपयोग और पर्यावरण संरक्षण संरक्षण केवल तेल के उपयोग को कम करने और ऊर्जा के वैकल्पिक स्रोतों के साथ जीवाश्म ईंधन की जगह के माध्यम से संभव है। एक उज्जवल, स्वस्थ और सुरक्षित भविष्य के लिए हमें जल्द से जल्द उन पर स्विच करना चाहिए!

इन्हें भी देखें
---------------

* मौसम विज्ञान
* प्रकाशिकी

सन्दर्भ
-------

1. ↑  Seinfeld, John H.; Pandis, Spyros N. (2006). Atmospheric Chemistry and Physics - From Air Pollution to Climate Change (2nd ed.). John Wiley and Sons, Inc. ISBN 0-471-82857-2.
**यातायात टक्कर** को **मोटर वाहन की टक्कर** भी कहा गया है।

परिचय
-----

यातायात टक्कर तब होती है जब एक वाहन किसी पेड़, एक अन्य वाहन, पैदल चलते यात्री, पशु, सड़क मलबे, या अन्य स्थिर रुकावट से टकरा जाता है। यातायात टक्कर किसी जीवित कि चोट, मौत या किसी सम्पत्ति के नुक्सान का कारण बन सकती है। 

विभिन्न प्रकार के करक हैं जो यातायात टक्कर का कारण बन सकते हैं। जैसे कि सड़क कि बनावट, वाहन चालाक कि कोशलता, वाहन की बनावट, वाहन की गति, सड़क का वातावरण तथा शराब या नशीले पदार्थों के कारण हानि इत्यादि। दुनियाभर में सड़क दुर्घटनाएं मौत, विकलांगता तथा अन्य कई प्रकार कि संपत्तियों की मौत का कारण बन रहा है। वर्ष २०१३ में लगभग ५४ लाख लोग सड़क चोटों का शिकार बने। जिसमे कि लगभग १४ लाख लोग मौत का शिकार हुए।

शब्दावली
--------

यातायात टक्कर सामान्य प्रकार से वर्गीकृत किया जा सकता है। 
यातायात टक्कर के प्रकार इस तरह से हैं:

* **आमने-सामने की टक्कर**
* **सामने व पिछले हिस्से की टक्कर**
* **पिछले-पिछले हिस्से की टक्कर**
* **बराबर वाले हिस्से की टक्कर**

यातायात टक्कर के प्रकारों कों समझने के लिए कई अन्य तरह के शब्दों का भी इस्तेमाल किया जाता है।

स्वास्थ्य पर पड़ने वाले प्रभाव
------------------------------

### मनोवैज्ञानिक

कुछ टक्करों के कारण मनोवैज्ञानिक समस्याएं हो सकती हैं। कुछ मामलों में तो व्यक्ति कि काम करने की क्षमता इस प्रकार से प्रभावित हो जाती है कि चोट के बाद वे पूरी तरह से अपने परिवार वालों पर ही निर्भर हो जाते हैं। तो कुछ लोगों के मन में डर बैठ जाता है और वो फिर दोबारा से वाहन चलाने से डरते हैं। 

### शारीरिक चोट

यातायात टक्कर के कारण शारीरिक चोट तो कई प्रकार की हो सकती हैं। एक छोटे से नील पड़ने से लेकर व्यक्ति कि मौत तक कई तरह कि चोटों का सामना इन्सान कों करना पड़ सकता है।

कारण
----

यातायात टक्कर कई कारणों कि वजह से हो सकता है।
**नामान्त ख़िताब**, जिन्हें **प्रत्यायी आद्याक्षर**, **प्रत्यायी शीषर्क** या **नामान्त उपाधि** भी कहा जाता हैं, वे अक्षर होते हैं जिन्हें व्यक्ति के नाम के अंत में लगाएँ जाते हैं ताकि यह संकेत मिले कि वह व्यक्ति कोई पदवी, शैक्षणिक डिग्री, मान्यता, कार्यालय, सैन्य ख़िताब या सम्मान का धारक हैं, अथवा वह किसी धार्मिक संस्थान या बिरादरी का एक सदस्य हैं। एक व्यक्ति कई अलग-अलग नामान्त ख़िताबों के समूहों का प्रयोग कर सकता हैं, लेकिन कुछ संदर्भों में समूहों की की संख्या को एक या कुछ तक सीमित करने की प्रथा हो सकती हैं। जिस क्रम में नामान्त ख़िताब किसी नाम के बाद सूचीबद्ध होते हैं, वह पूर्वता के नियमों और प्रवृत्त स्थिति के लिए क्या उपयुक्त हैं, इस पर आधारित होता हैं। नामान्त ख़िताब नाम प्रत्यय के मुख्य प्रकारों में से एक हैं। इसके विपरीत, नामादि ख़िताब नाम का अनुसरण करने के बजाय, उसके पहले आते हैं।

प्रकार
------

नामान्त ख़िताबों के प्रकारों की सूची के लिए , निम्नलिखित लिंक देखें:
नामान्त ख़िताबों की सूची

उपयोग
-----

### जिस क्रम में योग्यताएँ/पुरस्कार और सम्मान लिखे जाते हैं

जिस क्रम में योग्यताएँ/पुरस्कार और सम्मान व्यक्ति के नाम के बाद लिखे जाते हैं, वह मानक प्रथा से तय हो होता हैं, जो क्षेत्र और संदर्भ के हिसाब से बदल सकता हैं।

#### अमेरिका में नामान्त ख़िताब का क्रम

अमेरिका में निम्न क्रम में नामान्त ख़िताबो को सूचित करने का मानक प्रोटोकॉल हैं-

1. धार्मिक संस्थाएँ
2. धर्ममीमांसिक डिग्री
3. अकादमिक डिग्री
4. मानद उपाधि, सम्मान, पदक
5. पेशेवर लाइसेंस, सनद और संबंधन
6. सेवानिवृत्त वर्दीधारी सर्विस

सक्रिय सेवाओं के कर्मी उनकी सेवा की शाखा को इंगित करने के अलावा अन्य किसी भी नामान्त ख़िताब का उपयोग नहीं करते। उचित नामपूर्व और नामान्त ख़िताबो द्वारा नाम कोष्टकों के भीतर लिखें जाते हैं। उदाहरणार्थ, फायर-फाइटर जॉन डो, सी० ऍफ़० डी०.

#### ब्रिटेन में नामान्त ख़िताब का क्रम

##### ब्रिटेन में नागरिक उपयोग

##### ब्रिटेन में शैक्षणिक उपयोग

#### यूरोपीय बिरादरियों में

#### ऑस्ट्रेलिया में

### उच्च शैक्षिक योग्यताओं के लिए शिष्टाचार

#### अमेरिका में उच्च शिक्षा योग्यताएँ

#### ब्रिटेन में उच्च शिक्षा योग्यताएँ

### लिस्टिंग चिकित्सा योग्यताएँ दिखाने के लिए शिष्टाचार

#### ब्रिटेन में चिकित्सा योग्यताएँ

### शिक्षित समिति, रॉयल अकादमी या व्यावसायिक संस्थानों की फैलोशिप या सदस्यता दिखाने के लिए शिष्टाचार

#### ब्रिटेन में शिक्षित समिति, रॉयल अकादमी और व्यावसायिक संस्थान

उदाहरण
------

इन्हें भी देखें
---------------

बाहरी कड़ियाँ
-------------

सन्दर्भ
-------

1. 1 2  हिक्की, रोबर्ट. "संबोधन के प्रकार". *Honor & Respect*. दी प्रोटोकॉल स्कूल ऑफ़ वाशिंगटन. मूल से 23 अगस्त 2016 को पुरालेखित. अभिगमन तिथि 28 August 2016.
**नई रीत** हिन्दी भाषा में बनी भारतीय फिल्म है, जिसका प्रदर्शन 1948 में हुआ था।

कलाकार
------

* गीता बाली
* सुलोचना चटर्जी
* लीला मिश्रा

निर्माण
-------

1947 शुरू होते-होते भोपाल के प्रतिष्ठित व्यापारीगण श्री रामनारायण सिंहल व श्री सरदारमल ललवानी जी ने न्यू इण्डिया फिल्म कंपनी का गठन कर फिल्म बनाने का निश्चित करा। फिल्म की कथा, पटकथा व गीतलेखन की जिम्मेदारी लोकप्रिय हो चुके साहित्यकार भाई रतन कुमार को सौंपी गई। फिल्म का नाम, भाई रतनकुमार ने ही ’नई रीत’ रखा। फिल्म निर्माण के दौरान कुछ समय बम्बई भी रहना पड़ा।

साहित्यिक शैली को फिल्मी गीतों की शैली में सामंजस्य बिठा कुल 8 गीत भी तैयार करे गए। फिल्म की कहानी पारम्परिक की बजाय अपने जमाने से आगे की थी। इस फिल्म से प्रसिद्ध अभिनेत्री गीताबाली का फिल्म जगत में प्रवेश हुआ। अन्य कलाकार थे सुलोचना चटर्जी, लीला मिश्रा, राजेन्द्र, कृष्णकान्त, बद्रीप्रसाद, तिवारी, चंदा बाई, तारा बाई, रमेश सिन्हा, जैदी तथा बेबी अम्मू , इत्यादि। फिल्म के निर्देशक एस. के. ओझा ने फिल्म की मूल कथा में रद्दोबदल भी काफी करी। वे अन्य फिल्मों के भोपाल में ही शूटिंग की दृष्टि से बाद में भोपाल भी आए। फिल्म के संगीत निर्देशक एस. के. पाल थे। अधिकांश गीत मीना कपूर, शमशाद बेगम व कोरस में रिकार्ड किये गये। फिल्म के गीत, विशेषकर शमशाद बेगम वाले, काफी लोकप्रिय हुए।

प्रथम स्वतंत्रता दिवस के अवसर पर फिल्म का काम बम्बई में चल रहा होने के कारण भाई रतनकुमार सहित पूरी फिल्म टीम को बम्बई में ही मनाना पड़ा। फिल्म के संबंध में यद्यपि कुछ लोगों का कहना था कि इस फिल्म के माध्यम से विलीनीकरण आंदोलन हेतु वित्तीय व्यवस्था करी जानी थी। तथापि भाई रतनकुमार ने फिल्म निर्माण हेतु बम्बई प्रवास व आने-जाने के दौरान विलीनीकरण आंदोलन की रूपरेखा तथा अखबार निकालने की प्रारम्भिक तैयारी पर भी काम करा। खण्डवा, जो कि रास्ते में ही पड़ता था तथा बम्बई से भी बहुत दूर नहीं था, में मौजूद पं. माखनलाल चतुर्वेदी तथा उनके सहायक रहे अभिन्न मित्र श्री प्रभागचन्द्र शर्मा (जिन्होंने अपना स्वयं का पत्र ’आगामी कल’ भी प्रारंभ कर दिया था) से सम्पर्क बनाए रखना भी भोपाल की अपेक्षा अधिक सुगम था। इनका सम्पर्क पं. नेहरू सहित अनेक राष्ट्रीय नेताओं से था। ( बाद में भाई रतनकुमार ने ही डॉ॰ शंकरदयाल शर्मा का सम्पर्क पं. नेहरू से करवाने के उद्देश्य से अपने अभिन्न मित्र प्रभागजी से मिलवाया था)।

भोपाल में उपरोक्त सारी तैयारियां नवाब के गुप्तचरों व भेदियों के चलते आसान नहीं थीं। बाद में जब भाई रतनकुमार के सरकारी नौकरी से इस्तीफा देने पर लोगों द्वारा सवाल उठाए गये तो स्वयं नवाब साहब ने यही कारण बतला संतुष्ट करने की कोशिश करी कि वे (भाई रतनकुमार) अपना आगे कैरियर बम्बई फिल्म इंडस्ट्री में बनाने की कोशिश में हैं। भाई रतनकुमार को जब उक्त भ्रामक स्पष्टीकरण की भनक लगी तो उन्होंने अपनी स्वयं अपनी ओर से मूल कारण एक पत्र में सुस्पष्ट करते हुए उसकी प्रतियां वितरित कराईं। इस पत्र में यह पूर्णतया स्पष्ट करा गया था कि जिस सरकार के विरोध में वे अखबार निकालना व आंदोलन खड़ा करना चाहते हैं, व्यक्तिगत स्वार्थ की खातिर उसी सरकारी तंत्र का हिस्सा भी बने रहना उन्हें कतई गबारा नहीं है।

सन्दर्भ
-------

बाहरी कड़ियाँ
-------------
**रमेश कुमार सेठी** (जन्म 4 सितंबर 1941) एक पूर्व केन्याई क्रिकेटर हैं जिन्होंने 1975 के विश्व कप में एक प्रथम श्रेणी मैच और तीन एक दिवसीय अंतर्राष्ट्रीय मैचों में पूर्वी अफ्रीका का प्रतिनिधित्व किया था।

उनका जन्म नैरोबी में हुआ था और उन्होंने मेनेंगई हाई स्कूल और नैरोबी टीचर ट्रेनिंग कॉलेज में शिक्षा प्राप्त की।

वह विश्व कप में खेली गई टीम के हर मैच के लिए संयुक्त पूर्वी अफ्रीकी टीम में थे। सेठी को मुख्य रूप से एक ऑल राउंडर के रूप में चुना गया था। हालाँकि, उन्होंने न्यूजीलैंड के खिलाफ अपने डेब्यू में जो तीन मैच खेले उनमें से उन्होंने केवल एक ही विकेट लिया। 51 के उनके आंकड़े 1 थे। सेठी 30 रन बनाकर इंग्लैंड के खिलाफ अपने आखिरी वनडे में पूर्वी अफ्रीका के लिए शीर्ष स्कोरर के रूप में समाप्त हुए।

हालाँकि उनका प्रथम श्रेणी और अंतर्राष्ट्रीय कैरियर केवल एक वर्ष तक चला, लेकिन सेठी ने 1976 से 1981 तक शॉर्पशायर के साथ माइनर काउंटियों क्रिकेट खेलना जारी रखा; उनका सर्वश्रेष्ठ सत्र 1977 था जब उन्होंने 7 मैचों में 28 विकेट लिए थे। 1976 और 1988 के बीच, श्रॉपशायर के एलेस्मेरे कॉलेज में वे क्रिकेट पेशेवर के रूप में कार्यरत थे; और फिर हैरो स्कूल, लंदन में उसी पद पर आसीन हुए। वह 2006 में सेवानिवृत्त हुए, लेकिन स्कूल में अंशकालिक रूप से कोच रहे।

सन्दर्भ
-------

1. ↑  "Ramesh Sethi". www.cricketarchive.com. अभिगमन तिथि 2010-04-14.
2. ↑  Percival, Tony (1999). *Shropshire Cricketers 1844-1998*. A.C.S. Publications, Nottingham, England. पृ॰ 38. आई॰ऍस॰बी॰ऍन॰ 1902171179.एसोसिएशन ऑफ क्रिकेट स्टेटिस्टिशियंस एंड हिस्टोरियंस के तहत प्रकाशित।
3. ↑  *Shropshire Cricketers 1844-1998*, pages 38,58.
महाबली संविभागी बळीराजा

वामन और बलि
**बलि** सप्तचिरजीवियों में से एक, पुराणप्रसिद्ध विष्णुभक्त, दानवीर, महान् योद्धा थे। विरोचनपुत्र असुरराज बलि सभी युद्ध कौशल में निपुण थे। वे वैरोचन नामक साम्राज्य के सम्राट थे जिसकी राजधानी महाबलिपुर थी। इन्हें परास्त करने के लिए विष्णु का वामनावतार हुआ था। इसने असुरगुरु शुक्राचार्य की प्रेरणा से देवों को विजित कर स्वर्ग लोक पर अधिकार कर लिया । समुद्रमंथन से प्राप्त रत्नों के लिए जब देवासुर संग्राम छिड़ा और असुरों एवं देवताओं के बीच युद्ध हुआ तो असुरों ने अपनी मायावी शक्तियों एवं का प्रयोग कर के देवताओं को युद्ध में परास्त किया। उस के बाद राजा बलि ने विश्वजित्‌ और शत अश्वमेध यज्ञों का संपादन कर तीनों लोकों पर अधिकार जमा लिया। कालांतर में जब यह अंतिम अश्वमेघ यज्ञ का समापन कर रहा था, तब दान के लिए वामन रूप में ब्राह्मण वेशधारी विष्णु उपस्थित हुए। शुक्राचार्य के सावधान करने पर भी बलि दान से विमुख न हुआ। वामन ने तीन पग भूमि दान में माँगी और संकल्प पूरा होते ही विशाल रूप धारण कर प्रथम दो पगों में पृथ्वी और स्वर्ग को नाप लिया। शेष दान के लिए बलि ने अपना मस्तक नपवा दिया। लोक मान्यता है कि पार्वती द्वारा शिव पर उछाले गए सात चावल सात रंग की बालू बनकर कन्याकुमारी के पास बिखर गए। 'ओणम' के अवसर पर राजा बलि केरल में प्रतिवर्ष अपनी प्यारी प्रजा को देखने आते हैं। राजा बलि का टीला मथुरा में है।

अन्य बलि
--------

बलि वैरोचन के अतिरिक्त बलिनाम धारी अनेक पौराणिक व्यक्तियों में कुछ ये हैं - 

* युधिष्ठिर की राजसभा का एक विद्वान्‌ ऋषि,
* आंध्रवंशीय राजा,
* शिवावतारों में से एक अवतार,
* सुनपस्पुत्र - जो आनवदेश का राजा था।

सन्दर्भ
-------

1. ↑  "लोक-परम्परा में धरती-संबंधी अवधारणाएँ". टेक्नॉलॉजी डिपार्टमेंट ऑफ़ इंडियन गवर्नमेंट. मूल (एचटीएम) से 14 अक्तूबर 2008 को पुरालेखित. अभिगमन तिथि 27 जुलाई 2007. `|access-date=` में तिथि प्राचल का मान जाँचें (मदद)

2) बलि का राज आये (पौराणिक उपन्यास) लेखक सुधीर मौर्य

इन्हें भी देखें
---------------

* पशु बलि
* बलि (रामायण)

बाहरी कड़ियाँ
-------------

* Biography of Bali Maharaj
नईम साबिर ख़ुज़दार, बलूचिस्तान, के एक प्रमुख सामाज सेवक और मानवाधिकार कार्यकर्ता थे। वह १९९७ से पाकिस्तान के मानवाधिकार आयोग से जुड़े रहे और इस ज़िले में मानवाधिकारों का प्रचार कर रहे थे। इससे कुछ समय पूर्व वह आयोग को विद्यार्थियों, वकीलों, राजनीतिज्ञों और अन्य नागरिकों के अचानक गायब होने और बाद में गोलियों से छलनी, टुकड़े-टुकड़े हालत में कूड़ेदानों मिलने वाली लाशों के मामलों को दर्ज करने में मदद करते रहे थे। 

साबिर को दो सशक्त मोटर-साईकिल सवार लोगों ने मार्च २०११ में गोलियों से भून कर मार डाला। बलूच मसलह दिफ़ाई तंज़ीम नामक एक संगठन ने बाद में इस हत्या की ज़िम्मेदारी ली। माना जाता है कि हत्या का कारण पाकिस्तान के केन्द्रीय नेत्रित्व द्वारा तेल और गैस से मालामाल बलूचिस्तान पर अपना पूर्ण नियंत्रण बनाए रखने का प्रयास है।

हत्या की निन्दा और प्रभाव
-------------------------

नईम साबिर की हत्या की निन्दा पाकिस्तान ही में नहीं बल्कि भारत और विश्व-स्तर पर भी की गई। भारत के एक पत्रकार सुभाष गाताड़े ने अपने एक लेख में लिखा है एक ही वर्ष में पाकिस्तान में पंजाब के राज्यपाल रहे सलमान तासीर की मौत के दो माह बाद मारे गए शाहबाज बट्टी या बलूचिस्तान में पाकिस्तान के मानवाधिकार आयोग के समन्वयक नईम साबिर, बलुचिस्तान विश्वविद्यालय की प्रोफेसर नाजिमा तालिब, भूमाफिया के खिलाफ संघर्षरत निसार बलोच, हाजी गनी और अबु बकर जैसे मछुआरे जिन्होंने किनारे बने मैंग्रूव के पेड़ों की तबाही की सरकारी कोशिशों को पुरजोर विरोध किया था और उन तमाम पत्रकार जो उस साल मारे गए थे, इस देश के लोगों में नई सोच ला रही हैं जो धार्मिक राजनीति ही नहीं बल्कि धर्म ही से लोगों को दूर कर रही ही है। इसी की मिसाल पाकिस्तान में 'पाकिस्तान अथेइस्ट एण्ड अगनॉस्टिक्स' (पीएए) अर्थात पाकिस्तान के नास्तिक एवम अज्ञेयवादी नामक एक समूह की स्थापना हुई है, जिनकी तादाद धीरे धीरे बढ़ रही है और जिसका प्रतीक वह वेबसाइट है जो इस समूह ने शुरू किया था। यह वेबसाइट हाल के वर्षों में काफ़ी लोकप्रिय हो चुकी है।

सन्दर्भ
-------

1. ↑  "Naeem Sabir: The Man I Knew". crisisbalochistan.com. मूल से 16 जनवरी 2014 को पुरालेखित. अभिगमन तिथि February 13, 2014.
2. ↑  "पाकिस्तान की दूसरी आवाज़ें". humsamvet.org.in. मूल से 21 फ़रवरी 2014 को पुरालेखित. अभिगमन तिथि February 13, 2014.
**राजा नाहर खान** , राजा सोनपर पाल (अंग्रेज़ी:Raja Nahar Khan) मेवात के शासक, वह कोटला किले के यदुवंशी राजपूत राजा लखन पाल के पुत्र और राजा अदन पाल (जो राजा तहन पाल के वंश में चौथे थे) के परपोते थे। नाहर खान के नौ बेटे थे, उनके वंशज खानजादा राजपूत के नाम से जाने जाते हैं ।  

1355 में फिरोज शाह तुगलक द्वारा उन्हें इस्लाम में परिवर्तित कर दिया गया था।

कुंवर सोनपर पाल (बाद में राजा नाहर खान) और उनके भाई कुंवर समर पाल (बाद में चाजू खान), राजा लखन पाल के बेटे, दिल्ली सल्तनत के सुल्तान फिरोज शाह तुगलक की सेवा में थे । वे उसके एक शिकार अभियान में सुल्तान के साथ थे, जहाँ एक बाघ ने सुल्तान पर हमला किया था। कुंवर सोनपर पाल ने अपने शानदार तीरंदाजी कौशल से बाघ को मारकर सुल्तान को बचाया। सुल्तान फिरोज ने तब भाइयों को इस्लाम में परिवर्तित कर दिया । इस्लाम अपनाने के बाद सुल्तान फिरोज ने उन्हें खान की उपाधि दी। कुंवर समर पाल का नाम बदलकर "छजू खान" कर दिया गया, जबकि कुंवर सोनपर पाल को "नाहर खान" का नाम दिया गया।

कोटला के राजा नाहर खान दिल्ली सल्तनत के शाही दरबार में एक उच्च कोटि के रईस थे । 1372 में, फिरोज शाह तुगलक ने उन्हें मेवात का आधिपत्य प्रदान किया । उन्होंने मेवात में एक वंशानुगत राजनीति की स्थापना की और वाली-ए-मेवात की उपाधि की घोषणा की। बाद में उनके वंशजों ने मेवात में अपनी संप्रभुता की पुष्टि की। उन्होंने 1527 तक मेवात पर शासन किया। मेवात के अंतिम खानजादा राजपूत शासक हसन खान मेवाती थे, जो खानवा की लड़ाई में मारे गए थे।

मृत्यु
------

1402 में, किशनगढ़ बास के ससुराल वालों द्वारा घात लगाकर नाहर खान को मार दिया गया था । 

### मेवात के शासक

| वंशावली |
| --- |
|  | मेवात राज्य के शासक | शासन |
| 1 | राजा नाहर खान , राजा सोनपर पाल - मेवात राज्य के संस्थापक और खानजादा राजपूतों के पूर्वज | 1372–1402 |
| 2 | राजा खानजादा बहादुर खान - ने 1406 में बहादुरपुर की स्थापना की। | 1402–1412 |
| 3 | राजा खानजादा अकलीम खान | 1412–1417 |
| 4 | राजा खानजादा फिरोज खान ने 1419 में फिरोजपुर झिरका की स्थापना की | 1417–1422 |
| 5 | राजा खानजादा जलाल खान | 1422–1443 |
| 6 | राजा खानजादा अहमद खान | 1443–1468 |
| 7 | राजा खानजादा जकारिया खान | 1468–1485 |
| 8 | राजा खानजादा अलावल खान - मानव बलि की प्रथा को रोकने के लिए निकुंभ राजपूतों से बाला किला जीता। | 1485–1504 |
| 9 | राजा खानजादा हसन खां मेवाती - मेवात के अंतिम खानजादा राजपूत शासक। | 1504–1527 |

सन्दर्भ
-------

1. ↑  Ramaswamy, Vijaya (2017-07-05). *Migrations in Medieval and Early Colonial India* (अंग्रेज़ी में). Routledge. आई॰ऍस॰बी॰ऍन॰ 978-1-351-55824-2.
2. ↑  Ahmad, Aijazuddin (1993). *Social Structure and Regional Development: A Social Geography Perspective : Essays in Honour of Professor Moonis Raza* (अंग्रेज़ी में). Rawat Publications. आई॰ऍस॰बी॰ऍन॰ 978-81-7033-182-7.
3. ↑  Panjab castes

योराम फान क्लावेरेन
**धौलपुर की लड़ाई** मेवाड़ के बीच राणा सांगा और लोदी वंश इब्राहिम लोदी के बीच लड़ा गया था।
राणा साँगा ने लोदी को खतोली का युद्ध में पराजित करने के बाद धौलपुर में इब्राहिम लोदी को हराया।.

इब्राहिम लोदी राणा साँगा के हाथों खतोली का युद्ध में उनकी हार के कारण सेहतमंद था। इसका बदला लेने के लिए, उन्होंने बड़ी तैयारी की और राणा साँगा के खिलाफ चले गए। मालवा और गुजरात के सुल्तानों के साथ संघर्ष के कारण राजपूत सेनाएँ खिंच गईं। इब्राहिम लोदी राजपूतों को कुचलने के लिए इस स्थिति का लाभ उठाने के लिए उत्सुक था। धौलपुर, राजपूत के पास लड़ी गई गर्म कार्रवाई में, जैसा कि पहले की कार्रवाई में, एक उग्र आरोप था। "इसकी गति के तहत, लोदी सेना एक आंधी में पकड़े गए मृत पत्तियों की तरह बिखर गई". इब्राहिम लोदी एक बार फिर दंग रह गया और राणा साँगा ने इस जीत के बाद अधिकांश वर्तमान राजस्थान को जीत लिया।

लड़ाई
-----

जब इब्राहिम लोदी की सेना राणा सांगा के क्षेत्र में पहुंची, तो महाराणा तेजी से अपने राजपूतो के साथ आगे बढ़े। जैसे ही धौलपुर के पास दोनों सेनाएँ एक दूसरे की दृष्टि में आईं, मियां माखन ने लड़ाई के लिए मतभेद बनाए। सईद खान फराट और हाजी खान को दाईं ओर रखा गया, दौलत खान ने केंद्र की कमान संभाली, अल्लाहदाद खान और यूसुफ खान को बाईं ओर रखा गया। इब्राहिम लोदी की सेना महाराणा को गर्मजोशी से स्वागत देने के लिए पूरी तरह तैयार थी।

राजपूत ने एक घुड़सवार सेना के साथ लड़ाई शुरू की, जिसका नेतृत्व व्यक्तिगत रूप से [[राणा सांगा] ने किया था।, उनके आदी वीरता के साथ उनके घुड़सवार, उन्नत और इब्राहिम लोदी की सेना पर गिर गए, और कुछ ही समय में दुश्मन को भगा दिया । "कई बहादुर और योग्य पुरुषों को शहीद बनाया गया और अन्य लोग बिखर गए". राजपूतों ने इब्राहिम लोदी की सेना को बयाना तक धकेल दिया।

हुसैन खान ने दिल्ली से अपने साथी रईसों को ताना मारा: "यह एक सौ अफ़सोस की बात है कि 30,000 घुड़सवारों को इतने कम हिंदुओं से हारना चाहिए था।"

परिणाम
------

इस जीत के द्वारा, मालवा के प्रत्येक भाग को  मांडू के सुल्तान महमूद खिलजी द्वितीय के छोटे भाई मुहम्मद शाह (साहिब खान) ने छीन लिया था। अपने भाई के खिलाफ विद्रोह के दौरान, और बाद में सुल्तान सिकंदर लोदी, जिसे सुल्तान के पिता इब्राहिम लोदी ने अपने कब्जे में ले लिया, अब मेवाड़ के महाराणा संग्राम सिंह सिसोदिया के हाथों में पड़ गया।चंदेरी कई स्थानों में से एक था जो महाराणा के हाथों में आ गया, जो फिर इसे मेदिनी राय को उपहार के रूप में देते हैं।

यह भी देखें
-----------

* खतोली का युद्ध
* राणा सांगा
* मुस्लीम आक्रमण का राजपूत विरोध

संदर्भ
------

1. ↑  The Hindupat, the Last Great Leader of the Rajput Race. 1918. Reprint. London pg62
2. 1 2 3  (Elliot's History of India, Vol. V, page 19)
3. ↑  Erakine's History of india, vol I,p 480.
4. ↑  Tarikhi Salatini Afghana in Elliot's history of india vol V, p19.
5. ↑  The Hindupat, the Last Great Leader of the Rajput Race. 1918. Reprint. London pg60-61
6. ↑  Erskine's History of India, Vol. I, page 480.
7. ↑  The Hindupat, the Last Great Leader of the Rajput Race. 1918. Reprint. London pg 62